**projektas**

**reg. Nr. T-246**

**2.13.darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2019 m. vasario 20 d. sprendimo Nr. T1-19 „Dėl pasvalio rajono savivaldybės 2019 metų biudžeto patvirtinimo“ pakeitimo**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos socialinės apsaugos ir darbo ministro 2019 m. spalio 24 d. įsakymu Nr. A1-652 „Dėl Lietuvos Respublikos socialinės apsaugos ir darbo ministro 2018 m. gruodžio 20 d. įsakymo Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“ pakeitimo“, Lietuvos Respublikos sveikatos apsaugos ministro 2019 m. spalio 18 d. įsakymu Nr. V-1179 „Dėl Lietuvos Respublikos sveikatos apsaugos ministro 2018 m. gruodžio 21 d. įsakymo Nr. V-1507 „Dėl 2019 m. skiriamos specialios tikslinės dotacijos Sveiktos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti savivaldybėms sąrašo patvirtinimo“ pakeitimo“, Lietuvos Respublikos švietimo, mokslo ir sporto ministro 2019 m. rugsėjo 23 d. įsakymu Nr. V-1037 „Dėl Švietimo, mokslo ir sporto ministro 2019 m. sausio 7 d. įsakymo Nr. V-14 „Dėl Lietuvos Respublikos valstybės biudžeto lėšų, skirtų mokytojų, dirbančių pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybių mokyklose, kurios yra priskirtos Lietuvos Respublikos švietimo įstatymo 41 straipsnio 13 dalies 2 punkte nurodytoms mokyklų grupėms ir kurių teisinė forma yra biudžetinė įstaiga, darbo apmokėjimui 2019 metais, paskirstymo pagal savivaldybes patvirtinimo“ pakeitimo“, Lietuvos Respublikos švietimo, mokslo ir sporto ministro 2019 m. rugsėjo 27 d. įsakymu Nr. V-1069 „Dėl Švietimo, mokslo ir sporto ministro 2019 m. sausio 7 d. įsakymo Nr. V-12 „Dėl specialios tikslinės dotacijos ugdymo reikmėms finansuoti 2019 metais paskirstymo pagal savivaldybes patvirtinimo“ pakeitimo“, atsižvelgdama į gautus prašymus, Pasvalio rajono savivaldybės taryba nusprendžia

pakeisti Pasvalio rajono savivaldybės tarybos 2019 m. vasario 20 d. sprendimą Nr. T1-19 „Dėl Pasvalio rajono savivaldybės 2019 metų biudžeto patvirtinimo“ (su visais pakeitimais):

1. Sprendimo 1.1 punktą išdėstyti taip:

„1.1. Pasvalio rajono savivaldybės biudžeto pajamas: 29872,7 tūkst. Eur (1 priedas)“.

2. Sprendimo 1.2 punktą išdėstyti taip:

„1.2. Pasvalio rajono savivaldybės biudžeto asignavimus 30416,3 Eur, iš jų:“

„1.2.1. 16891,1 tūkst. Eur darbo užmokesčiui“

„1.2.2. 3765,3 tūkst. Eur turtui įsigyti “

„1.2.3. 718,9 tūkst. Eur paskolų lėšos investiciniams projektams finansuoti“.

3. Pakeisti sprendimo 1.3 punktu patvirtintus asignavimus pagal asignavimų valdytojus ir juos išdėstyti nauja redakcija (2 priedas).

4. Pakeisti sprendimo 1.4 punktu patvirtintus asignavimus iš specialiųjų tikslinių dotacijų pagal asignavimų valdytojus ir juos išdėstyti nauja redakcija (3 priedas).

5. Pakeisti sprendimo 1.5 punktu patvirtintus asignavimus pagal programas ir juos išdėstyti nauja redakcija (4 priedas).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė Finansų skyriaus vedėja Dalė Petrėnienė, Suderinta DVS Nr. RTS-264

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2019 m. vasario 20 d. sprendimo Nr. T1-19 „Dėl pasvalio rajono savivaldybės 2019 metų biudžeto patvirtinimo“ pakeitimo**

**2019-11-13**

Pasvalys

**1. Problemos esmė.** Lietuvos Respublikos vietos savivaldos įstatymo 16 straipsnio 2 dalies 15 punkte nustatyta, kad išimtinė savivaldybės tarybos kompetencija – Savivaldybės biudžeto tvirtinimas, prireikus Savivaldybės biudžeto tikslinimas. Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių 28 punkte nurodyta, kad savivaldybė einamaisiais biudžetiniais metais iš valstybės biudžeto asignavimų valdytojams patvirtintų asignavimų gautas lėšas, kurios skiriamos teisės aktuose nustatytoms savivaldybių savarankiškosioms ir valstybinėms (valstybės perduotoms savivaldybėms) funkcijoms atlikti, įtraukia į savivaldybės biudžeto pajamas.

Lietuvos Respublikos socialinės apsaugos ir darbo ministro 2019 m. spalio 24 d. įsakymu Nr. A1-652 „Dėl Lietuvos Respublikos socialinės apsaugos ir darbo ministro 2018 m. gruodžio 20 d. įsakymo Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“ pakeitimo“, padidintos lėšos, skirtos socialinėms paslaugoms – 38,0 **tūkst. Eur,** sumažintos lėšos socialinei paramai mokiniams **- 5,7 tūkst. Eur ir** socialinėms išmokoms (laidojimo pašalpoms) **– 5,5 tūkst. Eur.** Lietuvos Respublikos sveikatos apsaugos ministro 2019 m. spalio 18 d. įsakymu Nr. V-1179 „Dėl Lietuvos Respublikos sveikatos apsaugos ministro 2018 m. gruodžio 21 d. įsakymo Nr. V-1507 „Dėl 2019 m. skiriamos specialios tikslinės dotacijos Sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti savivaldybėms sąrašo patvirtinimo“ pakeitimo“, sumažinta lėšų suma **11,0 tūkst. Eur**. Lietuvos Respublikos švietimo, mokslo ir sporto ministro 2019 m. rugsėjo 23 d. įsakymu Nr. V-1037 „Dėl Švietimo, mokslo ir sporto ministro 2019 m. sausio 7 d. įsakymo Nr. V-14 „Dėl Lietuvos Respublikos valstybės biudžeto lėšų, skirtų mokytojų, dirbančių pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybių mokyklose, kurios yra priskirtos Lietuvos Respublikos švietimo įstatymo 41 straipsnio 13 dalies 2 punkte nurodytoms mokyklų grupėms ir kurių teisinė forma yra biudžetinė įstaiga, darbo apmokėjimui 2019 metais, paskirstymo pagal savivaldybes patvirtinimo“ pakeitimo“, padidinta lėšų suma **5,5 tūkst. Eur**. Lietuvos Respublikos švietimo, mokslo ir sporto ministro 2019 m. rugsėjo 27 d. įsakymu Nr. V-1069 „Dėl Švietimo, mokslo ir sporto ministro 2019 m. sausio 7 d. įsakymo Nr. V-12 „Dėl specialios tikslinės dotacijos ugdymo reikmėms finansuoti 2019 metais paskirstymo pagal savivaldybes patvirtinimo“ pakeitimo, padidintos lėšos klasės krepšeliui finansuoti – **30,6 tūkst. Eur**.

Tvirtinant 2019 metų biudžetą vasario mėn., buvo sumažintas darbo užmokesčio fondas 6 proc., metų bėgyje įstaigų darbuotojams ir vadovams buvo skiriamos kintamosios dalys prie darbo užmokesčio, pasikeitus teisės aktams ženkliai didėjo darbo užmokestis seniūnų pavaduotojams, buvo mokamos išeitinės išmokos, išmokos mirus šeimos nariui. Metų pabaigoje Savivaldybės įstaigose susidarė darbo užmokesčio fondo trūkumas. Parengtame sprendime planuojama darbo užmokesčio fondą papildyti 502,3 tūkst. Eur, „Sodros“ įmokoms planuojama skirti 10,2 tūkst. Eur. UAB Pasvalio autobusų parkui įsiskolinimo sumažinimui planuojama 100,0 tūkst. Eur.

**2. Kokios siūlomos naujos teisinio reguliavimo nuostatos ir kokių rezultatų laukiama** Pakeitus ir patikslinus 2019 m. Savivaldybės biudžetą, sprendimas atitiks galiojančius teisės aktus. *Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimo finansavimo šaltiniai – papildomas lėšas Savivaldybės biudžetas gaus iš ministerijų, nurodytų Aiškinamojo rašo 1 punkte. Savivaldybės biudžeto pajamos iš žemės mokesčio didinamos 90,0 tūkst. Eur, gyventojų pajamų mokesčio pajamos didinamos 250,0 tūkst. Eur, nekilnojamojo turto mokesčio pajamos didinamos 100,0 tūkst. Eur, paveldimo turto mokesčio pajamos didinamos 1,0 tūkst. Eur, vietinių rinkliavų pajamos didinamos 14,9 tūkst. Eur, pajamos iš valstybės rinkliavų didinamos 7,0 tūkst. Eur, nuomos mokestis už valstybinę žemę didinamos 160,0 tūkst. Eur. Išlaidų paskirstymas asignavimų valdytojams pateiktas pridedamose lentelėse. Pajamos didinamos atsižvelgiant į priskaičiuotas sumas (žemės ir žemės nuomos mokesčio) ir faktinį įvykdymą lapkričio 1 d.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

PRIDEDAMA. Lentelės, 3 vnt.

Finansų skyriaus vedėja Dalė Petrėnienė